ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
28 มิ.ย. 2559

สรุปภาวะตลาดภาคเช้า
แกว่งแคบในแดนบวก – SET ถือว่ายังเก่ง โดยเคลื่อนไหวในแดนบวกได้ ในขณะที่ตลาดยุโรปและสหรัฐเมื่อคืน ยังโดน Aftershock จากกรณี Brexit ส่งผลมาสู่ตลาดภูมิภาคในเช้านี้ ซึ่งส่วนใหญ่เคลื่อนไหวในแดนลบ โดย SET เคลื่อนไหวในกรอบแคบระหว่าง 1425-1430 จุด หลังเมื่อวานฟื้นตัวขึ้นมาโดดเด่นกว่า 10 จุด โดยปิดตลาดภาคเช้าที่ระดับ 1428.88 จุด +4.57 จุด หรือ +0.3% ด้วยมูลค่าซื้อขายที่ระดับ 2.1 หมื่นลบ. กลุ่มหลัก ICT และ พลังงาน หนุนตลาด ปิดบวก +0.9% และ +0.5% ตามลำดับ ส่วนแบงก์ปิดลบเล็กน้อยที่ -0.1%
 
กลยุทธ์ที่แนะนำช่วงบ่าย
คาด Upside เริ่มจำกัดบริเวณ 1430-1433 จุด แม้ SET จะเคลื่อนไหวโดดเด่นกว่าตลาดต่างประเทศ อย่างไรก็ตามจากที่ฟื้นตัวมาระดับหนึ่ง ทำให้สัญญาณทางเทคนิคในระยะสั้นเป็น Overbought แล้ว โดยมีกรอบล่างอยู่ที่ 1420 จุด ซึ่งหากต่ำกว่า จะกลับมาเป็นสัญญาณลบ กลยุทธ์ นักเก็งกำไร ควรขายลดพอร์ตอีกครั้งเมื่อ SET ถึง 1430-1433 จุด หรือเมื่อต่ำกว่า 1420 จุด ส่วนนักลงทุน รอซื้อบริเวณแนวรับหลักที่ 1400-1410 จุด (หากซื้อไปแล้ว ถือต่อ)